I després de fer els panellets m'han quedat sis clares... un coc. és clar! El volia fer amb farina de castanya però quan vaig anar-la a comprar se'ls havia acabat i no en tindrien fins dos dies més tard, i les clares no poden esperar, així que... aromatitzat amb vainilla.\n50 g d'0li d'oliva\nuna cullerada de pasta concentrada de vainilla (Home Chef)\nBatem les clares a punt de neu ben fort, ens podem ajudar amb un polsim de sal.\nQuan estan tan ben muntades que quan gires el bol no cauen hi anem afegint, a poc a poc, i sense deixar de batre, l'oli i la llet i al final la farina , tamisada un parell de vegades, barrejada amb el llevat.\nPreparem un motlle amb una mica d'oli i farina perquè no s'enganxi, hi aboquem la massa i ho posem al forn uns 25-30 minuts.\nEl deixem refredar una mica dins el motlle, després el traiem i fem que s'acabi de refredar damunt una reixeta.\nEl podem empolvorar de sucre glas abans de portar-lo a taula.\nEs un coc molt flonjo i esponjós, que es manté bé fins a quatre dies... si s'aguanta més no us ho puc dir, ja no en quedava!\nEtiquetes de comentaris: Aprofitament COC esmorzars Postres\nLola Martínez 1 de novembre de 2016, a les 12:49\nQue buen corte tiene ese bizcocho, sin duda es una delicia, no hay nada que acompañe mejor a un café en las tardes de otoño.\nNo tot són postres 19 de novembre de 2016, a les 0:23\nEn casa siempre hay bizcocho para acompanyar un té a media tarde Lola.\nMònica Tarradellas 1 de novembre de 2016, a les 15:52\nM'encanten els cocs de clares...és com menjar trossets de núvol!!!\nNo tot són postres 19 de novembre de 2016, a les 0:25\nSón suaus, esponjosos i aquest amb vainilla té un gustet tan boooo Mònica 😍😍😍😍\nMiquel 1 de novembre de 2016, a les 17:32\nQue bueno y apetecible que es en cualquier momento.Venga que te falta poco para tus 100 coc.\nNo tot són postres 19 de novembre de 2016, a les 0:26\nVaig començar a numerar-los i ara la xifra és fe vertígen Miquel 😱😱😱\nCocinando con Montse 1 de novembre de 2016, a les 18:17\nQue rico y esponjoso, una delicia de bizcocho.\nNo tot són postres 19 de novembre de 2016, a les 0:27\nNos ha gustado mucho Montse.\nDelicias Baruz 1 de novembre de 2016, a les 18:52\nUn pecado y con un rico café, ni te cuento. Un abrazo, Clara\nNo tot són postres 19 de novembre de 2016, a les 0:28\nCon café, té, colacao...o sólo!!!😋😋😋\nJosepb.Menja de bacallà. 1 de novembre de 2016, a les 20:52\nM. Glória; Un coc de "clar"es és clar... ben suaus i toves...\nNo tot són postres 19 de novembre de 2016, a les 0:29\nMolt suau JosepB, molt suau\nLa Cuina de l'Olga 1 de novembre de 2016, a les 22:40\nNomés he fet una vegada un cóc de clares i, la veritat, em va sorprendre moltíssim.\nAquest deu ser boníssim....amb el toc de la vainilla, que m'encanta!\nNo tot són postres 19 de novembre de 2016, a les 0:31\nLa vainilla li dona un gustet càlid que queda molt bé amb la suavitat del cóc...el fa...diguem-ne molt elegant 😍😍\ntrifasic de baileys 2 de novembre de 2016, a les 8:03\nideal per sucar-li el café amb llet!! que són bons els cocs, en menjaria cada dia si no fos perque engreixen! petons\nNo tot són postres 19 de novembre de 2016, a les 0:32\nA casa em prohibeixen fer-ne perquè ens agraden tant que no pararíem de menjar-ne 😂😂😂\nPalmira POM 2 de novembre de 2016, a les 14:41\nEs veu molt esponjó! Els cocs de clares m'agraden molt, són sorprenents però deliciosos!\nPer cert, en Pierre Hermé diu que les clares aguanten 10 dies a la nevera i 2 anys congelades, però és clar que no tenim tantes excuses per preparar cócs tan bons, oi?!\nNo tot són postres 19 de novembre de 2016, a les 0:34\nSovint, si em sobren clares, les congelo i després quan les necessites van perfectes i no cal comprar-les pasteuritzades.\nPaco 2 de novembre de 2016, a les 19:29\nBuenas tardes Gloria. Qué manera tan magnifica de aprovechar estas claras que te sobraron, te ha quedado fabuloso y con un corte sensacional que delata lo bueno que tiene que estar.\nNo tot són postres 19 de novembre de 2016, a les 0:35\nCuina d'aprofitament Paco 😋😋😋ptnts\nEn Roc a la Cuina 3 de novembre de 2016, a les 18:30\nAmb el teu permís et copio la formula,...ja t´explicaré el resultat,...mentre mil i mil, i mil petonets, Susanna\nNo tot són postres 19 de novembre de 2016, a les 0:36\nVull saber quecet sembla Susanna\nSopa de Sopa (Pepi) 4 de novembre de 2016, a les 13:26\nQué rico para el café del fin de semana!!\nNo tot són postres 19 de novembre de 2016, a les 0:37\nDel fin de semana o del lunes, martes, miércoles, heheh\nJuan Hernández 4 de novembre de 2016, a les 17:39\nHola Gloria. Siempre me ha llamado la atención este bizcocho de claras aunque nunca lo he hecho y creo que ya va siendo hora de que lo intente porque viendo el aspecto que tiene el que has hecho estoy seguro que debe estar de rechupete.\nQue tengas un estupendo fin de semana, aunque vaticinan lluvias jj.\nNo tot són postres 19 de novembre de 2016, a les 0:38\nCuando tengas claras que te sobren lo haces y me explicas que te parece Juan\nElena 6 de novembre de 2016, a les 12:17\nQue boníssim,,,aquest amb clares son con un núvol,,el de castanya tampoc ha de estar malament ,,un peto.\nEl de castanya el publicaré aviat Elena\nSilvia T. Clarasó 6 de novembre de 2016, a les 20:10\nEn vull amb un cafetó, jeje, que bones!!\nNo tot són postres 19 de novembre de 2016, a les 0:39\nVine, en preparo un altre i fem un csfetó plegades Sílvia!


Ilias Akhomach debuta amb el Barça i Eric Garcia reapareix després d’una lesió – La Bústia\nPer Redacció / La Bústia 22 de novembre de 2021 a les 12:00 0 179 Visites\nEls martorellencs comparteixen titularitat al Camp Nou\nIlias Akhomach (2004), martorellenc d’adopció, ha estat un dels protagonistes del derbi de futbol entre el Barça i l’Espanyol d’aquest dissabte després de debutar amb el primer equip blaugrana. El jugador del Juvenil A, de 17 anys, ha sortit d’inici en el primer onze titular de Xavi Hernández a la banqueta.\nAkhomach ha jugat els primers 45 minuts i ha estat substituït per Ez Abde al descans. Els blaugranes han guanyat per la mínima (1-0). A través de les xarxes socials ha comentat estar “molt feliç per haver debutat amb el primer equip, és un somni fet realitat. Gràcies a tots els qui m’han ajudat a arribar fins aquí, toca seguir treballant per a tenir més oportunitats”.\nL’extrem va néixer als Hostalets de Pierola, però fa uns sis anys que viu a Martorell juntament amb els seus pares i els quatre germans. Va iniciar la seva carrera futbolística a l’Anoia, però sent prebenjamí, el curs 2011-2012, ja va fitxar pel FC Barcelona. El 2016-2017 va formar part de les files del Gimnàstic de Manresa i el curs següent va tornar al club blaugrana.\nIlias ha estat el segon jugador de Martorell en debutar amb el primer equip del Barça, després de fer-ho Eric Garcia aquest estiu. A més, contra l’Espanyol han fet història sent els primers dos jugadors del municipi en jugar alhora a la Primera Divisió.\nGarcia ha tornat a participar en un partit després de superar una sobrecàrrega al bessó de la cama dreta que el va obligar a ser substituït al descans del duel davant el Celta de Vigo el 6 de novembre. El jugador no va poder incorporar-se a la selecció espanyola absoluta i va continuar treballant per recuperar-se la Ciutat Esportiva Joan Gamper.\nFotografia: Ilias Akhomach en el seu debut amb el primer equip del Barça [FC Barcelona]


Noves propostes i una crida al diàleg | La Garriga Digital\nNoves propostes i una crida al diàleg\nDissabte 27 de març, a dos quarts d’una del migdia, la representació a la Garriga d’Esquerra Republicana de Catalunya, amb Jordi-Eduard Perales al capdavant, ha convocat a l’Auditori de l’Escola Municipal de Música un acte per a presentar la seva proposta per a la línia de tren a la Garriga.\nL’acte, al que han assistit aproximadament trenta persones, s’ha obert amb la presentació dels ponents per part d’Oriol Ramon, regidor d’ERC a l’Ajuntament. Ramon ha presentat a Perales, el proper alcaldable per la formació, i a Quim Farriol, arquitecte i ex alcalde de Lliçà d’Amunt. El regidor ha posat èmfasi en que el debat en torn a l’estació s’hauria hagut de portar “d’una manera diferent”, i també ha reclamat fer el debat extensiu a la ciutadania.\nTanmateix, ha esmentat el “Pacte del Tren” que proposa Perales, que explicaria més tard que es tracta d'”una proposta no electoralista, que inclou més opcions pel tren” i que pretén ser un front unit per la negociació des de la Garriga amb Foment i la Generalitat. El Pacte del Tren també pretén evitar la “fractura política en la vida garriguenca” i té una visió del territori que va més enllà del poble, incloent una visió global que inclou temes com el quart cinturó.\nDesprés de la presentació d’Oriol Ramon, Quim Farriol ha obert la ponència parlant del Pla Territorial Metropolità de Barcelona i el Pla d’Infraestructures. Segon Farriol, tres factors configuren el territori del Vallès Oriental: l’espai entre ciutats, el creixement d’aquestes i la connexió entre elles a través d’infraestructures com el tren. L’exalcalde de Lliçà d’Amunt ha diferenciat entre els municipis poc densos i dispersos com Lliçà, que tenen una gran dificultat per a cobrir amb transport públic a tota la població, i nuclis densos com la Garriga, que segons ell és una “porta d’entrada al tren pels nuclis dispersos al seu voltant”. Farriol ha insistit en que el Pla de Territori és una declaració d’intencions, però també una previsió de futur “vertebradora i necessària”.\nAcabat el parlament de Farriol, Perales ha exposat les propostes existents per al futur de l’estació, incidint en que les decisions de la Garriga afecten no només al municipi sinó a la resta de la comarca, i en la falta de previsió en aquest sentit dels plans de l’Ajuntament. Segons Perales, hi ha cinc factors necessaris per a un millor funcionament de l’estació: la major freqüència de pas de trens, la centralitat, la mobilitat en torn a l’estació, les perspectives de futur i creixement del poble i el cost econòmic. Dit això, l’alcaldable d’ERC ha passat a enumerar les diferents opcions per l’emplaçament de l’estació que hi ha “sobre la taula”: la primera és la contraproposta de Foment (el trasllat de l’estació al Carrer Guifré), sobre la que Perales ha valorat que “dir que no es vol desenvolupar urbanísticament amb aquesta proposta la zona de Can Violí és un insult a la intel·ligència dels garriguencs”. La segona proposta inclou aprofitar el canvi de traçat de la via a Figaró per situar l’estació a l’oest del poble, a Can Illa o el Pla de la Doma, amb soterrament de la via fins abans d’aquesta última; la tercera és situar l’estació al sud del poble, entre Llerona i els Gorgs, i la quarta és mantenir-la a la seva ubicació actual, amb els problemes que suposa per a la mobilitat del poble i la situació del PET i el PAET.\nNo obstant, la proposta que es volia impulsar des de l’acte és la cinquena, en paraules de Perales “la nostra preferida”. Segons Perales, la centralitat de l’estació és el més important per ERC, però tampoc s’ha de perdre de vista als usuaris de fora de la Garriga. Més enllà de mantenir l’estació a la seva localització actual, al centre del poble, ERC proposa la construcció d’una segona línia de tren a la Garriga, però aquesta adscrita als Ferrocarrils de la Generalitat de Catalunya.\nLa nova línia dels FGC seguiria el següent recorregut: de Sabadell a Castellar del Vallès, d’allà a Sentmenat, Caldes, Santa Eulàlia de Ronçana, l’Ametlla i la Garriga, que seria l’estació de final de línia. L’estació dels Ferrocarrils, que estaria separada de la de RENFE, es situaria al Pla de la Doma, a una distància suficientment propera per “permetre el canvi de servei a peu” entre les dues estacions. Tanmateix, ERC proposen que el PET es situï a la zona actual de l’estació, ampliant el nombre de vies d’estacionament de trens fent servir l’espai de l’actual estacionament de cotxes, i el PAET -o zona d’avançament- entre els Gorgs i el Malhivern. Les places d’aparcament es reubicarien a la Sínia.\nPerales ha tancat la seva intervenció considerant que el debat amb la resta del consistori ha estat “fallit” i que s’hi ha d’incloure la societat civil garriguenca. També ha declarat que “el tren és massa important per a convertir-lo en una arma llancívola” entre els grups polítics del poble, i que per evitar la desafecció del poble cap als seus polítics, s’ha de negociar públicament.\nL’acte s’ha tancat amb una ronda de preguntes i debat obert, on han participat, entre d’altres, Joan Turró, de l’Associació d’Amics i Veïns del Passeig, que ha preguntat -sense obtenir resposta- si la decisió de reubicar l’estació la prendria tot el consistori o només l’equip de govern, ll regidor Quim Fornés, que ha manifestat que encara no hi ha cap decisió presa i que l’Ajuntament ha tingut sempre en compte l’opinió del poble, i en Frederic Moreno, que ha reiterat que “els regidors encara no s’han posicionat en cap sentit”.\nArticle anteriorAlbert Benzekry i Fortuny, Persona Il·lustre\nArticle següentXV Cursa de Les Tortugues


CD Olímpic: S’inicia la temporada reunint als socis | L'Informador\nCD Olímpic: S’inicia la temporada reunint als socis\nPublicat a 27 de juny de 2016 el 7:00. Escrit per Juan Antonio Cloquell\nDimecres que ve, a les 20:00 hores, en primera convocatòria, a les 20:15h, en segona convocatòria, a la Casa de Cultura de Xàtiva, tindrà lloc l’assemblea General Ordinària de Socis del CD Olímpic, la primera que convocada per la actual junta directiva encapçalada per Kike Alcázar. En l’ordre del dia figuren assumptes que s’esperen de tràmit com la ratificació per l’assemblea de la incorporació de socis, la lectura i aprovació si escau de l’acta anterior; i els nomenaments i ratificació de càrrecs de la Junta Directiva.\nS’espera amb interès, sobretot, després del descens a la tercera divisió, l’exposició del Pla Estratègic del club per al quadrienni 2015-2019, i així com la presentació i aprovació si escau dels comptes temporada 2015-2016, i l’exposició i aprovació, si escau, del pressupost de la temporada que 2016-2017.\nL’ordre del dia també inclou l’adequació dels estatuts del club per fer possible la impulsió i desenvolupament de l’Acadèmia de Futbol Base que ha posat en marxa el club. En aquest sentit s’inclou l’exposició i aprovació, si escau, de convenis d’afiliació i absorció en el seu cas d’altres clubs. L’assemblea conclourà amb precs i preguntes, que s’espera que sigui més participativa que en assemblees anteriors.\nEl club ha començat a donar detalls de la propera campanya d’abonats: es simplificarà la distribució del camp, hi haurà descomptes per a situacions especials i també per a aquells que renovin el seu abonament. El president Kike Alcázar ha deixat que es vol “una plantilla competitiva per intentar recuperar el més aviat possible la segona divisió B”.


El dispositiu Respira, de ventilació d’emergència, rep l’aprovació de l’AEMPS per fer un estudi clínic | Notícies | IGTP\nDilluns, 6 de d’abril de 2020 - Campus Can Ruti, Innovació, Recerca\nL'Agència Espanyola del Medicament i Productes Sanitaris (AEMPS) ha autoritzat un estudi clínic amb el dispositiu de ventilació d'emergència RESPIRA, dissenyat per GPAInnova. És el segon dispositiu desenvolupat amb el suport del coneixement de l'Hospital Clínic, l'Institut de Recerca Germans Trias i Pujol (IGTP) i la Facultat de Medicina i Ciències de la Salut de la Universitat de Barcelona, que rep aquesta aprovació.\nAquest estudi clínic, que es farà inicialment al Clínic i a Can Ruti, i que s'ampliarà a altres hospitals de Catalunya i de la resta d'Espanya quan es disposi de dades dels primers pacients, permetrà testejar el dispositiu en pacients.\nEl dispositiu incorpora l'electrònica necessària per controlar de forma remota variables com la freqüència i el volum d'aire i oxigen aportats al pacient, que proporciona SIEMENS, i un aparell d'impulsió de precisió fabricat per SMC.\nDimarts 31 de març van acabar les proves de validació a l'Hospital Clínic de Barcelona amb un simulador i l'1 d'abril es van realitzar amb animals, al Centre de Medicina Comparativa i Bioimatge (CMCiB) de l'IGTP, a Can Ruti. Paral·lelament, tal com estableixen les directrius de l'AEMPS, s'han realitzat les proves de compatibilitat electromagnètica per assegurar que el dispositiu no interfereix en la resta de dispositius de les instal·lacions sanitàries. Avui s'ha rebut l'autorització de l'AEMPS per a l'estudi clínic amb pacients afectats per la COVID-19.\nAra, l'equip de producció està preparat per començar la seva fabricació en el moment en què l'AEMPS homologui el dispositiu. GPAInnova calcula que inicialment es podran produir més de 100 unitats diàries i entre 700 i 1.000 unitats setmanals quan la seva producció estigui plenament industrialitzada. L'empresa catalana MAM col·labora en la industrialització i producció, que es realitzarà a la fàbrica de Santa Perpetua de Mogoda.


General – Pàgina 26 – Web de l'Ampa Carlit\nPropera reunió AMPA\n29 Gener 2014 29 Gener 2014\nUs informem que la propera reunió d’AMPA serà el Dijous 6 de Febrer a les 21h a l’Escola.\nÉs oberta a tots els socis de l’AMPA. Si voleu saber que passa a l’Escola , com funciona, o com poder participar-hi, us esperem a la reunió!\nXerrada “Autoritat i Limits” – aclaració\nUs informem que en el full que es va repartir a les motxilles amb la informació de la xerrada “Autoritat i Límits”, la data de la segona sessió estava equivocada.\nAquesta xerrada consta de 2 sessions que van lligades la primera a la segona. Comencem el dia 30 de Gener a les 21h i durant les següents setmanes posarem en pràctica el que s’hagi comentat, per així fer la segona sessió el dia 27 de Febrer a les 21h.\nPodeu confirmar la vostra assistència també al mail de l’Ampa: ampacarlit@hotmail.com\nNotícies sobre el Centre de Normalització Lingüística.\nA la part de la web de TAULER hi trobareu notícies del Centre de Normalització Lingüística que ens han semblat que poden ser útils.\nXerrada-Col.loqui “Autoritat i Límits” ( 2 sessions)\n9 Gener 2014 9 Gener 2014\nAprofitant el programa de l’Ajuntament de Barcelona www.bcn.cat/educacio, farem a l’Escola el proper dia 30 de Gener i 27 de Febrer 2014 a les 21h, una xerrada de dues sessions sobre el tema “Autoritat i Límits” a càrrec de la formadora Rosa Sellarès.\nSerà un col·loqui a on podrem escolar a la Rosa Sellarès i després comentar dubtes que tinguem i que es treballaràn per a la segona sessió.\nUs convidem a tots a venir !\nTaller de Protecció de Dades\n9 Gener 2014 3 Febrer 2014\nUs informem que el proper Dijous 16 de gener a les 19h a l’escola, la FaPaC oferirà un taller formatiu adreçat a les AMPA associades de l’Eixample en relació amb la Llei de Protecció de Dades.\nLa normativa obliga a les AMPA a protegir les dades personals que es tractin com a entitat. En el taller ens explicaràn tots els detalls de com estar al dia.\nAquest Divendres pastissos de 6è!\nAquest proper Divendres dia 10 de Gener, hi haurà venta de pastissos de 6è a la sortida de l’Escola a les 16.30h !\nEstàn sempre bonissims !\nFotografies de Nadal als Patis i Menjador !\n22 Desembre 2013 22 Desembre 2013\nHem pujat a la part privada, les fotografíes de la festa dels Patis Oberts del passat Diumenge i també de la Festa de Nadal al Menjador ! Aprofitem per a desitjar-vos a totes les families unes MOLT BONES FESTES ! Ens veiem al 2014 !\nReunió Junta AMPA amb Escola\nA la part privada podreu veure el resum de la darrera reunió que vam tenir la Junta de l’AMPA amb l’Escola el passat dia 13 de Desembre.


La botiga en línia de Explorer cases a Waveinn\nBosses, caixes i fundes (6)\nVeure-ho tot ( Explorer Cases )\nSobre Explorer Cases\nExplorer cases a waveinn - la millor selecció de productes al millor preu. Mai havia set tant fàcil navegar i comprar per internet articles de botiga-nautica-pesca. I el millor de tot és que et portem el material de botiga-nautica-pesca que necessitis directament a la porta de casa. La majoria de productes Explorer cases s’envien ràpidament, 24 hores després d’haver fet la compra a waveinn. Com a distribuïdor autoritzat de Explorer cases tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Explorer cases de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a waveinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de waveinn. Estarem encantats en donar resposta a totes les teves preguntes i a ajudar-te en tot el que necessitis!


Allotjament turístic "El Rebastral" - Mas Vinyoles Hub\nUna Suite de disseny amb jacuzzi privat\nAllotjament turístic sostenible\nPati privat & barbacoa\nFES LA TEVA RESERVA DES DE 145 €\nCHECK IN: DES DE LES 12:00\nCHECK OUT: FINS LES 16:00\nLa suite el Rebastral es compon d’una habitació amb llit doble de 160 cm, un sofà-llit de 160 cm. i un llit supletori.\nBany privat, banyera d’hidromassatge, estufa de llenya i pati privat amb barbacoa.\nCuina menjador totalment equipat (nevera, congelador, forn, rentavaixelles, vitroceràmica, espremedora, cafetera elèctrica i batedora).\nLa seva decoració pensada al detall el converteix en un espai especialment únic i confortable.\nIdeal per a parelles amb o sense nens.\nGel, Xampú i Assecador de pel\nConnexió WIFI fibra òptica\nBressol i trona per a bebès\nLlit per a mascotes\n10% dto. – A ESTADES DE MÉS DE 7 DIES\n20% dto. – A ESTADES DE MÉS DE 28 DIES\nDescarrega't el nostre dossier per a hostes.\nPATI PRIVAT AMB BARBACOA\nUn espai exclusiu i totalment equipat\nUn allotjament independent amb capacitat per a 8-10 persones.\nCombina la teva estada amb l'opció de teletreballar des del nostre coworking. Gaudeix de la màxima qualitat en tots els nostres serveis.\nLLOGUER BICICLETES ELÈCTRIQUES I BTT\nLa millor forma de conèixer l'entorn natural de la masia. Una activitat per descobrir el paisatge de la manera més sostenible i saludable. Reserva bicicletes BTT o elèctriques per dies.


La participació a les 19 hores a les Eleccions Comunals és del 56,50% | BonDia Diari digital d'Andorra.\nUna cua de votants a Escaldes-Engordany.\nDg., 15/12/2019 - 16:53\nEl ministre portaveu, Eric Jover, ha comparegut a les set de la tarda per anunciar els resultats provisionals de participació un cop tancats els col·legis electorals. Així, dels 27.823 electors cridats a les urnes, han exercit el seu dret a vot 15.722 persones. Aquesta xifra suposa un 56,50% del total.\nSi ho comparem amb la participació en les darreres Eleccions Comunals del 2015, que va ser d’un 60,69%, aquesta ha baixat en 4,27 punts percentuals. En comparativa amb els comicis generals d’aquest 2019, la diferència és de 11,77 punts.\nEl percentatge de participació, per parròquies, es distribueix de la manera següent:\n· Canillo: 743 (70,69%) sobre un total de 1.051 electors. Una variació de +8,51 punts respecte les Eleccions Comunals del 2015, i -1,72 respecte les Eleccions Generals del 2019.\n· Encamp: 2.313 (57,82%) sobre un total de 4.000 electors. Una variació de -4,10 punts respecte les Eleccions Comunals del 2015, i\n-8,08 respecte les Eleccions Generals del 2019.\n· Ordino: 1.316 (73,51%) sobre un total de 1.079 electors. Una variació de -2,79 punts respecte les Eleccions Comunals del 2015, i -4,35\nrespecte les Eleccions Generals del 2019.\n· La Massana: 1.598 (51,13%) sobre un total de 3.125 electors. Una variació del -17,80 punts respecte les Eleccions Comunals del 2015, i -22,55 respecte les Eleccions Generals del 2019.\n· Andorra la Vella: 4.027 (48,85%) sobre un total de 8.242 electors. Una variació de -4,24 punts respecte les Eleccions Comunals del 2015, i -13,98 respecte les Eleccions Generals del 2019.\n· Sant Julià de Lòria: 2.533 (61,39%) sobre un total de 4.126 electors. Una variació de -4,87 punts respecte les Eleccions Comunals del 2015, i -9,03 respecte les Eleccions Generals del 2019.\n· Escaldes-Engordany: 3.192 (58,15%) sobre un total de 5.489 electors Una variació de +0,31 punts respecte les Eleccions Comunals del 2015, i -11,45 respecte les Eleccions Generals del 2019.\nLes xifres de votants inclouen les dades del vot a la Batllia, que ha estat de 5.669 electors. El vot per dipòsit judicial representa un 20,37% del cens electoral. Un total de 157 andorrans van sol·licitar el vot per correu, de les quals se'n van autoritzar 139. D’aquests, finalment han exercit el seu dret a vot per correu 126 votacions. Una xifra que s'inclou en el vot judicial.\nFinalment, el ministre portaveu, ha recordat les dades de cens respecte comicis anteriors. Així, l'increment d’aquest des de les Eleccions Comunals del 2015 és d'un 10,89% (2.714 electors). L'increment del cens respecte a les Eleccions Generals del 2019 és d'un 1,99% (545 electors).


Victòria de Beatriz Ferrer-Salat en el CDI3* del Madrid Horse Week\nPublished in Diciembre 1, 2014\nEl Madrid Horse Week, va tenir accent català, gràcies el triomf de l’amazona Beatriz Ferrer-Sala a la Kür del CDI3* que s’ha celebrat aquest darrer cap de setmana. A més del triomf de l’amazona olímpica, el també català, Jordi Domingo, va poder pujar al podi, després d’obtenir la tercera posició.\nBeatriz Ferrer-Salat, que competia a lloms de Sir Radjah, va obtenir el millor resultat de la prova amb una mitjana de 76.900%. L’amazona catalana, que va ser la darrera concursant en sortir a pista, va fer gaudir el gran nombre d’espectadors que es van aplegar a les graderies de l’IFEMA. Ferrer-Salat, va superar en la lluita per la primera posició a Daniel Martin Dockx amb Grandioso. El genet andalús, es va quedar amb una puntuació de 75.575%. La darrera posició del podi de la prova va correspondre el binomi català format per Jordi Domingo i Wonder, propietat de Joan Planas. El català va obtenir una puntuació final de 72.975%, una mitjana que va superar per un estret marge a l’amazona, Laura Reija que es va haver de conformar amb la quarta posició.\nTambé cal destacar el retorn a la competició d’@Hierro, el cavall muntant per Lauro Aguiló, que després d’una aturada obligatòria, va tornar a competir a un bon nivell i confiem que properament pugui obtenir el màxim del seu rendiment.


LA CASA DEL PARC | Arnau estudi d'arquitectura\nLloc: Carrer Volcà Racó, Les Preses\nRecordo molt bé aquella primera conversa:\n– “tinc una parcel·la en aquell barri, és just la del costat del parc. M’agradaria construir-hi una casa senzilla, discreta… I pràctica, molt pràctica”\nPotser ella em parlava d’aquella practicitat idealitzada? De la que creiem que ens durà a la felicitat i després ens n’adonem que el que desitgem és tocar la trompeta o pujar a un cim ben alt; perdoneu-me, però a mi m’interessava aquell parc. I la pau de les cases discretes, les que no criden.\nDos plans horitzontals de formigó defineixen aquesta construcció senzilla que s’estira damunt d’un prat. Entre la terra i el cel, una pell de llates de fusta es resisteix estoicament a ser premsada per la massa mentre embolcalla tot allò que fa falta per ser pràcticament feliç.\nLa casa del parc juga a dissoldre els límits del seu terreny. Al costat sud, un jardí que la casa contempla obertament s’estén més enllà dels arbustos bo i integrant el parc. Al nord, un hort tan encantador com efímer ens recorda com n’és de generosa la terra. I, al carrer, a resguard d’un vidre que s’escapa, un auró presumit ens convida a entrar tot xiuxiuejant-nos que res no és el que sembla.


L’Ajuntament convoca la 3a edició de la Nit de les idees, nit de les empreses - Ajuntament de Caldes de Montbui\nData i hora oficial 20.01.2019 | 06:41\nL’Ajuntament convoca la 3a edició de la Nit de les idees, nit de les empreses\nDijous, 31 de maig de 2018 a les 09:00\nRecordeu que el 14 de juny finalitza el termini per presentar candidatures a la convocatòria de la 3a Nit de les idees, nit de les empreses. Informeu-vos a www.caldesdemontbui.cat/Nitdelesidees.\nIsidre Pineda, primer tinent d'alcalde\nMarc Pujol, d'impremta Cal·lígraf. Empresari guardonat a la 2a Nit de les idees i jurat de la 3a edició\nLa 3a edició de la Nit de les idees, nit de les empreses, en què s'atorgaran premis a les millors idees, projectes i empreses de Caldes de Montbui, se celebra el 29 de juny. L’objectiu d’aquests premis bianuals és reconèixer la creativitat, la innovació i la iniciativa emprenedora del teixit empresarial calderí. La convocatòria inclou un valor afegit per als candidats, ja que ofereix formació d’aspectes claus i assessorament sobre com impulsar i comunicar amb eficàcia els projectes.\nEl certamen estableix cinc categories: Millor idea jove; Millor projecte emprenedor; Millor iniciativa empresarial; Millors iniciatives innovadores dins d’empreses i l’emblemàtic reconeixement a Empreses centenàries. Algunes categories inclouen premis de fins 1.000€.\nLa nit dedicada a la intel·ligència empresarial calderina s’organitza des dels serveis de La Piqueta, Desenvolupament Econòmic Local, amb especial implicació del Servei d’Empresa, i se celebra a Caldes Emprèn, la nau de cessió d’espais per a empreses que l’Ajuntament dinamitza i que està situada al polígon industrial La Borda.\nLa convocatòria de la 3a Nit de les idees, nit de les empreses ha estat presentada pel primer tinent d’alcalde, Isidre Pineda, i ha comptat amb Marc Pujol, propietari de la impremta Cal·lígraf, guardonada durant la segona edició dels premis, i membre del jurat d’aquesta edició. Pujol ha explicat la seva experiència i ha animat a l’empresariat i l’emprenedor calderí a fer servir aquest esdeveniment com a plataforma de llançament de bones idees empresarials.\nLes candidatures es poden presentar fins el 14 de juny. Trobareu tota la informació a www.caldesdemontbui.cat/Nitdelesidees.\nLa Nit de les idees, nit de les empreses té un doble objectiu: reconèixer l’excel·lència i la capacitat d’innovació del teixit empresarial local i afegir eines per a una eficient comunicació de grans projectes. Per això, la convocatòria inclou un programa d’orientació i assessorament que ajudarà als candidats en la definició i la comunicació del model de negoci, la idea, el projecte o l’empresa. Aquest procés inclou sessions per ensenyar la utilització de l’eina SCOPE o per elaborar vídeos de presentació dels projectes.\nLa Piqueta - Desenvolupament Econòmic Local\nC. Dr. Delger, 5 · T 93 862 70 25 · serveiempresa@caldesdemontbui.cat\nEls premis de la Nit de les idees, nit de les empreses es lliuraran el 29 de juny de 2018 a les 20.00 h al Centre d’Iniciatives Empresarials – Caldes Emprèn.\nDarrera actualització: 31.05.2018 | 11:40\nMarc Pujol, empresari; Isidre pineda, 1r tinent d'alcalde; Jordi Salas, tècnic del Servei d'Empresa .


Jubs – Patrimoni Existencial\nJub d’aglans dels Arnaus (Sant Feliu Sasserra)\nPublicat el 30 Mai 2014 25 Mai 2014 by Francesc Roma Casanovas\nEs troba sota la casa dels Arnaus, a la banda de baix de la pista que hi porta (41º 56′ 420 – 001º 59′ 877 – 490).\nEs tracta d’una construcció feta amb pedra i argamassa, semisoterrada, de 2,30 m d’ample per 3,15 de llarg. El sostre està fet amb una volta d’arc rebaixat i té un forat a la part superior, per on se suposa que s’introduien els aglans. A l’entrada l’altura màxima és de 2,30 m i el sostre va davallant fins que al final arriba a 1,50 m. S’hi accedeix per una porta feta amb grans pedres treballades, però sense llinda, de 70 cm d’ample per 1,35 d’altura.\nEtiquetat Fonts, Jubs4 comentaris\nEtiquetat Jubs1 comentari


Terrassa FC Dilluns, 04 Març 2019\nTerrassa FC-Martinenc: un gol per al 200\nTerrassa FC Diumenge, 24 Febrer 2019\nEl Terrassa FC cercarà contra el Martinenc un triomf imprescindible per mantenir la quarta posició, la darrera que permet accedir a la promoció d’ascens.\nTerrassa FC Dilluns, 18 Febrer 2019\nEl Terrassa FC, encara quart, visita el camp de l’Europa conscient que disputarà un gran clàssic de Tercera i que ha de retornar a la dinàmica positiva.\nTerrassa FC-Horta: rival incòmode, amb pretèrit favorable\nTerrassa FC Dilluns, 11 Febrer 2019\nEl Terrassa FC, quart a la classificació i en zona de promoció d’ascens, rep una Unió Atlètica Horta que la passada temporada va plantar cara a l’Olímpic i va esgarrapar-ne un empat.\nSant Andreu-Terrassa FC: dos promocionistes, a totes\nTerrassa FC Dilluns, 04 Febrer 2019\nTerrassa FC i Sant Andreu disputaran al Narcís Sala un duel d’alçada, amb dos conjunts que van accedir la temporada passada a la promoció d’ascens, que hi van superar un ronda i que van estar a punt de passar la segona.\nFerreira deixa l'equip\nTerrassa FC Dijous, 31 Gener 2019\nEl migcampista, que ha demanat abandonar de forma voluntària l'equip per motius personals, no continuarà vinculat al Terrassa FC.


Presumptes contractacions irregulars a l’Ajuntament de Castellví\nL’actual equip de Govern trasllada a l’Oficina Antifrau la documentació de les que es van fer durant el passat mandat després de realitzar al novembre una auditoria externa per analitzar contractes lligats al projecte de reparcel·lació de Can Sunyer.\nL’Ajuntament de Castellví de Rosanes traslladarà a l’Oficina Antifrau de Catalunya les conclusions de l’auditoria externa encarregada ara fa uns mesos per analitzar contractacions derivades del projecte de reparcel·lació de Can Sunyer, dut a terme durant el passat mandat, encapçalat pel llavors alcalde Lluís Tomàs i el seu equip de govern.\nEl document s’havia encarregat perquè s’analitzés si allò que s’havia contractat en el seu dia a través de diferents contractes menors, hauria d’haver estat objecte d’un sol contracte, sotmès a un altre règim de contractació i publicitat (els contractes a partir de cert import s’han de fer per licitació pública). Les conclusions de l’auditoria apunten a què s’hauria produït un presumpte fraccionament de contractes, amb les afectacions que eventualment això hauria tingut en el procés de contractació, en els requisits de publicitat i en la lliure concurrència. El ple va aprovar traslladar els resultats de l’informe a l’Oficina Antifrau de Catalunya amb els vots a favor dels regidors de l’equip de govern –integrat per CiU i el regidor no adscrit-, i les abstencions de les regidores de Junts per Castellví-CP i del regidor de Fem Poble-AM.\nEls antecedents del cas cal buscar-los en les al·legacions presentades pel grup municipal de CiU al compte general dels darrers exercicis. Carles Pitart, regidor d’Hisenda, recordava dilluns al Ple que “a la comissió de comptes, ja fa uns anys que anàvem dient que en la reparcel·lació de Can Sunyer el que s’estava fent era eludir una contractació major fraccionant un contracte gran en diversos contractes petits” i que, en passar a formar govern aquest mandat, “una de les primeres coses que vam fer, conjuntament amb el grup de Fem Poble, en aquest cas, perquè es va votar a favor, va ser demanar a Faura Casas una auditoria sobre aquest projecte de reparcel·lació de Can Sunyer.”\nEl regidor d’Hisenda també va assenyalar que, en relació a aquest projecte de reparcel·lació, “es van fer diferents contractes menors, un per 58.996 euros, un altre per 17.889 euros, un altre de 7.476 euros i un altre de 8.100 euros, per un import total de 92.462 euros més IVA, aproximadament 110.000 euros”. Pitart va glossar allò que la llei de contractes del sector públic indica en relació al fraccionament i va llegir les conclusions de l’informe extern, que apuntarien també a un eventual fraccionament de contractes, tal com indicaven les al·legacions de CiU al compte general.\nSegons Pitart, quan es va demanar l’auditoria, va ser perquè “volíem sortir de dubtes […]. Si no hi havia res, millor per a tothom, però lamentablement el que ens diu l’auditor és que no només hi ha coses, sinó que aquestes coses a més són bastant greus. Avui, una vegada tenim aquesta auditoria i confirmat allò que no volíem, només ens queda una opció com a càrrecs electes que és tirar això endavant i no mirar cap a una altra banda.”\nDes dels grups de l’oposició, Joan Carles Ventura, de Fem Poble-AM, va reiterar, com havia fet en un Ple anterior, que “crec que és una cosa que si tenieu tan clara s’hauria hagut de fer abans, no ara”. Pitart va defensar l’acció de CiU en el mandat anterior i va assenyalar que “per falta de recursos propis, perquè si vols fer això i estàs a l’oposició ho has de pagar amb els teus ‘calers’, nosaltres no anàvem als jutjats, però seguíem mantenint que això era una adjudicació un tant irregular”. Des de Junts per Castellví-CP, Victoria Castellanos, que formava part de l’equip de govern en el passat mandat, va adreçar-se al govern actual indicant en relació a aquest tema que “creiem que l’estan utilitzant políticament, perquè ho haurien de fer s’aprovés o no en un ple”. Pitart, davant de les paraules de Castellanos sobre una eventual utilització política del cas, va replicar demanant a Junts per Castellví que “no facin una utilització política de l’abstenció i que siguin capaces de recolzar la transparència i dir ‘endavant, mirem-ho.”


Espores - Orquídies, regals dels déus o perfecció evolutiva\nOrquídies tan belles com intrigants. Creacions naturals que, a causa dels seus “heroics esforços de l'ànima, de la flor”, no poden simplificar-se en el fet de ser l'obra d'un “totpoderós” sinó com a resultat del llarg i complex camí de la Selecció Natural. Els seus sublims estratagemes mitjançant els quals són fecundades són tan variats i quasi tan perfectes com qualsevol de les més belles adaptacions del món animal, gràcies al qual s'elevarà tot el regne vegetal a la consideració de la majoria de les persones. D'aquesta meravellosa i entranyable forma, amb l'admiració d'aquell que sap apreciar el xicotet, Charles Darwin introduïa la seua gran obra La fecundació de les orquídies, 1862.\nFlor d'Ophrys scolopax. / M. J. Aguilar, Manzanera, maig 2018.\nEl Jardí Botànic de la Universitat de València ha dedicat el mes de maig a la família de les orquídies proposant diverses activitats, com la XV Exposició que va organitzar l'Associació de Orquidiòfils Valencians (OVAL) en l’Umbracle, amb mercat de viveristes, experts en cultiu amb representants d'Espanya i Portugal, xarrades i visites guiades a l'hivernacle, conferències i la preciosa exposició de Lluís Ibáñez titulada Les nostres orquídies, que es pot visitar fins al 31 de maig.\nDes de finals de març fins a dissabte 19 de maig, he anat dedicant les meues eixides al camp, amb rutes aptes per a totes les persones, a l'objectiu final d'observar “les nostres orquídies” com titula Ibáñez. Els meus intents al març i abril no van ser fructífers, malgrat les nombroses cites descrites a la Comunitat Valenciana, amb al voltant de 70 espècies diferents d'aquesta família, segons va comentar Carles Fabregat en la conferència sobre orquídies silvestres celebrada dins del cicle d'activitats del Botànic.\nEn el món es calcula que existeixen unes 35.000 espècies. D'aquestes, la seua majoria viu en climes tropicals i tan sol el 1% (350) habiten en el continent europeu, 70 de les quals a la Comunitat Valenciana. A priori i amb aquestes dades, semblava empresa fàcil localitzar una ruta botànica enfocada a l'observació i gaudi de les orquídies silvestres, però com us explicaré en les línies posteriors, no ha sigut tan senzill.\nLa família Orchidaceae\nOrdre: Asparagales o Orchidales\nDescripció: són plantes herbàcies, perennes, en rares ocasions anuals, terrestres o epífites, i també poden ser enfiladisses. Unes poques espècies manquen de clorofil•la i són micoheterotròfiques.\nTija: per a les espècies terrestres la tija pot ser en forma de corm o rizoma. En les espècies epífites són les fulles les que actuen com a tal, engrossint-se en la base per a formar pseudobulbs, que serveixen com reservori d'aigua i nutrients ,i que es recobreixen per baines foliars. En funció del nombre de tiges es classifiquen en monopodial (una sola tija) osimpodial (diverses tiges).\nFlor: malgrat la gran varietat que existeixen, la seua estructura és homogènia. El periant és trímer, format per tres peces externes, anomenades sèpals (S), dues que són laterals i un de dorsal. Compta amb tres elements interns, els pètals (P), un dels quals s'ha modificat en un llavi o label (L), que és el de major grandària i de color més intens. Aquesta peça és on trobarem les singularitats d'aquesta família, ja que es mimetitza a la perfecció al seu pol·linitzador.\nPeces principals de la flor d'orquídia\nLa fecundació de les orquídies\nCada taxó d'orquídia disposa del seu pol·linitzador, que en ocasions són exclusius, la qual cosa dificulta el seu cultiu fora del seu hàbitat natural. Açò és fruit, entre altres coses, d'una llarga adaptació d'anys i anys d'evolució.\nCom a mostra del curiós d'aquestes espècies, cite una anècdota que explica Martí Domínguez en l'edició de Laetoli de la La fecundación de las orquídeas (2007): «En treballar en el seu hivernacle, Darwin amb Sobralia macrantha, orquídia original de Guatemala, adverteix que el seu nèctar és molt potent per al borinot britànic, perquè després de beure el seu nèctar, l'insecte va estirar les seues potes i va jaure sobre el label durant una estona». Es podria dir que el borinot anglés es va embriagar de nèctar, com el visitant estiuenc que es passa amb la sangria en les platges mediterrànies.\nO aquesta altra observació de l'il·lustre naturalista que també arreplega Domínguez en el mateix volum: «la història de l'orquídia estel de nadal (Angraecum sesquipedale), d'enormes flors blanques (15 cm de diàmetre), amb un esperó (on conté el nèctar) de 29 cm de longitud, per la qual cosa Darwin va exclamar “Vaja espiritrompa ha de tenir l'arna!”. Diversos entomòlegs de l'època el van ridiculitzar per aquesta hipòtesi i en 1903 el baró Lionel Walter Rothschild i l’entomòleg Karl Jordan van descobrir la papallona nocturna que pol·linitza l'Estel de nadal i la van denominar Xanthopan morgani praedicta, en honor al pronòstic de Darwin». Sense dubte, un apassionant món per descobrir apte per a tots els públics en què solament cal tenir curiositat i campejar!\nOrquídia de Darwin o estel de Nadal, Angraecum sesquipedale, consultar fitxa en Jardí Botànic UV . A la dreta, Xanthopan morgani praedicta / Esculapio (Wikimedia Commons)\nLes nostres orquídies silvestres\nCal dir que les espècies que localitzarem a la Comunitat Valenciana són xicotetes i no requereixen d’espiritrompes tan enormes, però no per això deixen de ser sorprenents. En la seua majoria són terrestres. La seua reproducció fora de les seues condicions ambientals naturals resulta quasi impossible ja que depenen de la simbiosi entre les arrels de la planta i el fong-micorriza al que cada espècie està associada. I que ni se us ocórrega intentar agafar la planta al bosc per a portar-la a casa: es morirà en breu i, a més, totes les orquídies de la Unió Europea estan protegides.\nA finals d’abril, el botànic i especialista en orquídies D. Aurelio Peña va organitzar unes jornades pel Parc Natural del Túria, concretament per la Vallesa, per a l'observació d'aquestes delicades i xicotetes joies mediterrànies. Em vaig posar en contacte amb ell i molt amablement em va acompanyar. Passàrem 2 jornades recorrent els llocs on les havia observat, amb la mala fortuna que, després d'uns intensos dies de ponent, la floració ja havia donat pas a la fructificació, per la qual cosa no vaig poder gaudir de les peculiaritats cromàtiques d’Ophrys, Orchis i Limodorum, la més tardana en aquest paratge en concret.\nVista aèria de Google Earth de la Vallesa de Mandor\nAl bosc pertanyent a la Vallesa de Mandor, existeix un llac, arreplegat en el catàleg de zones humides de la Comunitat Valenciana, on acabàrem la nostra excursió, amb l'esperança d'observar algun exemplar de Limodorum. Però tampoc va ser molt fructífera la cerca, excepte per una inflorescència, per la qual cosa em vaig adonar que havia arribat tard per a aquestes latituds.\nDetall d'inflorescència de Limodorum. / M. J. Aguilar, Llac de la Vallesa, abril 2018.\nEl privilegi que t'acompanye un botànic com Aurelio és que vaig poder accedir a aquest paratge, propietat del Conde Trénor, per a compartir amb tots vosaltres algunes imatges d'un dels boscos més singulars i millor conservats en la perifèria d'una gran ciutat, València. El meu més sentit agraïment, per aquest gran dia de camp Aurelio i els que estic segura que ens queden!\nEncara que durant aqueixes jornades de camp no vaig poder localitzar una ruta accessible i fotografiar els exemplars del Parc Natural del Túria, van ser molt enriquidores perquè vaig descobrir un apassionant món. L'hàbitat de les orquídies és molt variat, ja que es poden localitzar en terrenys calcaris, rojos, guixos i en els llocs més insospitats, com en una escombrera en què localitzàrem un grup en companyia de gladiols silvestres (Gladiolus illyricus). Sens dubte, tenim molt que aprendre de la naturalesa, de com qualsevol lloc, per inhòspit que semble, una simple planta ho converteix en un bell jardí. Espere que les autoritats locals prenguen partit i prompte protegisquen i cuiden aquest lloc, perquè les orquídies siguen les protagonistes i no les deixalles humanes.\nMalgrat tot l'après, no estava saciada, i tenia la necessitat de veure les flors d’orquídies, fotografiar-les, estudiar-les al detall. Per això, gens millor que unes jornades per a calmar les meues ànsies de flors. Vaig triar les II Jornades d'orquídies de Manzanera, a Terol, dirigides per Fernando J. Feliu i celebrades el 19 de maig.\nManzanera és un municipi, a 996 m, que pertany a la Serra de Javalambre, en el qual s'han citat més de 20 espècies. A més compta amb molts altres atractius, com la Sabina del Desmayo (Juniperus thurifera), tolls, las Agujas de las Alhambras i uns paisatges espectaculars propis d'aquesta serra.\nVista aèria de Google Earth del paratge recorregut en les II Jornades d'orquídies en Manzanera, Terol.\nIniciem el nostre itinerari botànic en l'àrea recreativa de la Font del Cañuelo, on aparquem els vehicles. Just en la zona d'estacionament, ja observem els primers exemplars, concretament unes incipients Cephalantheras damasoniu, als pocs metres d'una colònia generosa de Limodorum abortivum. El grup va continuar per una senda fins a la següent parada, la Fuente del Gavilán, on ens esperaven les Ophrys. Com la senda era molt estreta, jo em vaig traslladar amb cotxe fins a la següent parada i vaig esperar a que arribara el grup, mentre gaudia de les enormes savines i el suau i relaxant so del rierol.\nCephalanthera damasoniu i Limodorum abortivum / M. J. Aguilar, Manzanera, maig 2018.\nOphrys sphegodes i Ophrys scolopax / M. J. Aguilar, Manzanera, maig 2018.\nPassàrem tot el matí en el camp, amb una agradable i fresca temperatura, i observàrem 7 espècies diferents, 6 d'elles sense haver de desplaçar-nos més d'uns 200 m, una meravella! Gràcies a la diferència climàtica i altitud, la temporada en aquestes latituds és més tardana, per la qual cosa encara s'és a temps d'observar-les.\nEspere que gaudiu trobant i descobrint a la família de les orquídies, «que ha realitzat una evolució com un bricoleur que durant milions i milions d'anys remodela lentament la seua obra, la retoca sense parar, tallant ací, allargant allà… Sense rebutjar res, o quasi res, perquè tot pot ser d'utilitat en algun moment», citant, de nou, a M. Domínguez. Com la diversitat funcional, que tants i tants genis ha aportat al llarg de la història. Res com observar la naturalesa per a entendre'ns a nosaltres mateixos.\nD. Aurelio Peña, D. Fernando J. Feliu, entitats i personal organitzador de les II Jornades d'orquídies de Manzanera, personal del Parc Natural Serra Calderona i personal del Parc Natural de Túria.\nDarwin Charles (2007). La fecundación de las orquídeas. Traducció de Carme Pastor. Edició dirigida per Martí Domínguez. Editorial Laetoli, Vicerrectorado de Protección Social y Cultural de la Universidad Pública de Navarra. Navarra.\nArditti, Joseph & Elliott, John & Kitching, Ian & Wasserthal, Lutz. (2012). ‘Good Heavens what insect can suck it’ – Charles Darwin, Angraecum sesquipedale and Xanthopan morganii praedicta. Botanical Journal of the Linnean Society, 169, 403–432.


Quim Son | Lugares por los que transito (les coses que mai s'obliden...)\nEn Quim Son (III)\nPosted by xfar under Cuentos, música, Paranoias, personal, Quim Son\n(recupero el Quim Son amb més ganes que mai acompanyat del Mountains falling, del Bluebob de l’amic Lynch…. no en feu cas, de les imatges del vídeo, només de la música… http://www.youtube.com/watch?v=7Ml2JQKYMK4 )\nAl seu davant hi havia un paio que se’l mirava. El primer que va veure és que no tenia ulls, i que estava espantat. Tremolava com una fulla. I ell ara també ho feia. I després estava aquella llum… quin dolor li provocava… I el fet de veure-hi era.. estrany. No era del tot agradable perquè feia mal, sentia punxades. Sentia agulles. Sentia tantes coses.. i el fet de sentir el foragitava però també el complaïa, no com el cas d’aquell foraster que ara estava palplantat al seu davant.\nI aleshores, la criatura sense ulls va cridar. Un crit terrible, acompanyat d’uns sons estrambòtics va sorgir d’aquella boca bruta. El soroll li recordava al d’un bosc per la nit, al dels grills que canten esverats tot esperant un no se sap ben bé que, però en aquest cas no era tant agradable com punyent. Feia mal. Els contorns de l’aparició es van anar manifestant poc a poc i alhora que això succeïa les flames creixien i els sons que se sentien a l’habitació s’anaven transformant, canviaven. El crit emès per allò el travessava amb tanta força que va desitjar morir en aquell mateix moment. Estava tan espantat que no gosava pensar en res que no fos fugir, però els peus no se li aixecaven del terra. I de cop, en fer una ullada cap abaix va veure desenes que es van fer centenes i després milers i milions de boques que conformaven una superfície inestable on ell era dret i tractava de mantenir-se ferm.\nEra terrible. I ho era perquè no tenia ni cap ni peus. Però en realitat sabia que allò passava per algun motiu, i no volia deixar de pensar que malgrat aquell era el moment més terrorífic de la seva vida, havia de tenir alguna mena de sentit. Tant de patiment… no podia ser en va. No podia no significar alguna cosa.\nQuan tot es va aturar, de cop, va respirar. I fou exactament així com va passar: de cop. Com en una pel·lícula que es rebobina, les coses van anar cap enrere, com si tornessin al seu origen, i a un ritme molt més ralentitzat del que és habitual. Es va trobar de nou a les fosques, ja sense flames, i amb aquella mena de monstre enigmàtic dret al seu davant. Ara no li veia la cara i no podia endevinar el seu gènere, però allà es trobava. L’intuïa, més que no pas la veia. I l’olor a fum era tan evident que semblava que es cremés fusta dins el cos d’aquell absurd projecte de bípeda sorgit del no-res. En Quim, atemorit, se-l mirava, i va decidir dirigir-se a ell.\n“Qui ets? Què està passant?”\nVa veure llums i va escoltar els gemecs d’una vaca.\n“Qui ets?”, va insistir.\nVa quedar a les fosques. Un be va travessar l’habitació i es va aturar al seu davant. De la seva boca sorgien formigues que parlaven un estrany idioma. Li deien coses però no li deien res. Aquella cosa se li anava apropant cada cop més, però alhora semblava que s’allunyés, sobretot quan la mirava fixament. Les formigues ara sorgien dels ulls del be que ara era un gos fet de tèrmits vermells. I el Quim coneixia tot allò, i es va adonar que malgrat no haver vist mai res, ho reconeixia tot a la perfecció. I semblava… semblava que hi havia algú dins els seu cap. O era ell qui estava dins d’algú?\nLes llums es van apagar de nou i el Quim va sentir la veu més profunda i alhora espantada que mai havia sentit a la seva vida.\n“Tic-tac-tic-tac-tic-tac ara un, ara dos, ara vull, ara ho deixo, ara el persegueixo que coi faig? ara tu, ara jo, ara et llenço als voltors, són ells els que cremen bèsties necessito veure llum…”\nMalgrat no entendre res reconeixia la cadència. Estava escoltant, era evident, però al mateix temps no escoltava. Més aviat… més aviat entenia que escoltava algú.\nEl Quim va començar a sentir un mal de cap terrible, i de cop, com una fuetada, va veure el flaix més espantós que mai hagués pogut imaginar: una mena d’altar fet de sorra i que contenia una pila de cossos humans despullats i morts s’alçava al seu davant. I l’angoixa davant aquell espectacle inhumà fou tan gran que va cridar. El crit va començar a destruir la criatura que tenia al davant, i va ser quan es va adonar que aquesta dirigia el seu cap en la seva direcció, com intentant veure’l. La bèstia va començar a xisclar amb una veu aguda que tallava el que es trobava pel davant.\nI a mida que el sentia començava a perdre novament la capacitat de veure-hi. Primer va ser un ull. El dret. Es va tocar i va notar que, a més, ja no hi era. I en mirar la cara de l’aparició va veure com un dels seus ulls apareixia al mateix temps que el seu havia desaparegut. Aleshores i en un instant que va semblar una eternitat es van mirar, i es van veure per dins, no només per fora. I el Quim es va aterrir tant que va caure de genolls. I la bèstia cridava cada cop més.\n“SURT DE DINS MEU!!!!!!!!!!!!!!!!!!!!!!!!!!!!!!”\nFou aleshores que el Quim va deixar de veure, i fou aleshores que el Quim es va despertar, tot suat, envoltat d’un núvol de sensacions i una ceguesa que l’havia acompanyat des que era un nadó. I tot suat i espantat, va quedar-se assegut al terra intentant comprendre el que li havia passat. Però no ho entendria aquell dia, ni aquella setmana. El procés de d’aprenentatge del Quim Son, tot just acabava de començar.\nEn Quim Son (I)\n(per la primera part, Massive Attack… http://www.youtube.com/watch?v=o0C_O_3Jfvg )\nDes que es va llevar a la vida sorgit del més profund de la seva mare només havia volgut una cosa: dormir.\nMai havia aconseguit fer-ho i malgrat els seus intents més desesperats no havia pogut aclucat prou els ulls com per a caure en el son profund que veia que atrapava sempre als del seu voltant. I dic veia quan hauria de dir intuïa, perquè el Quim Son, a més d’aquesta peculiaritat, patia ceguesa des que va néixer.\nSabia pels demés tot allò que se suposava que havia de saber. Quins eren els colors de l’arc de Sant Martí i els de la taula on dinava cada dia des de feia 23 anys perquè entre tots li havien proporcionat aquesta informació i ell l’havia assumida com a pròpia. I ja no la intuïa, sinó que la coneixia. Sabia com desenvolupar-se a la vida com qualsevol altra persona i fins i tot, i millor que ningú, sabia com desempallegar-se d’aquells qui el compadien de manera vetllada, que era un fet que ell mai havia pogut suportar. Però el que no sabia, per molt que li ho havien explicat i descrit, era què i com era això de dormir… i evidentment què coi volia dir somiar.\nHavia escoltat alguns, molts de fet, que deien que somiant s’acomplien els més grans desitjos; i així, mentre alguns es veien sobrevolant els carrers de la seva ciutat sense l’ajuda de cap màquina, d’altres aconseguien l’invisibilitat i feien els que els donava la gana. També hi havia el que somiava amb ser immensament ric i deixar de treballar i els que aconseguien, mentre descansaven, posseir la veïna del sisè, objecte de desig de la majoria dels que residien en el bloc dels seus pares.\nTot això, doncs, el Quim Son s’ho havia perdut. I semblava que mai podria recuperar-ho. Els metges a qui van recórrer els pares des de petit mai van poder explicar aquella estranya peculiaritat que patia, i arrel de la mort del seu pare va deixar d’insistir en el tema, abandonant-se a la sensació de que no hi havia res a fer. Havia claudicat davant la idea d’aconseguir el somni que el transportés a la normalitat. De fet, es trobava sempre molt bé, i malgrat no acabava de comprendre la noció de descans entenia que havia de ser contrària a les sensacions que tenia després de fer un esforç físic, i mai es sentia així excepte després de fer exercici, és clar.\nTenia una vida curiosa, en Quim; i també rebia visites curioses. Estava acostumat a tot tipus de gent des que era una criatura, perquè tot tipus de gent havia volgut sempre saber-ne més, d’ell. I això feia temps que havia deixat de molestar-lo. De fet, ja concedia entrevistes estúpides fins i tot a revistes d’alumnes de les escoles del voltant de casa seva, perquè sobre ell ja s’havia escrit de tot i més tant a la premsa escrita com a les revistes especialitzades. I no en parlem de la televisió o la ràdio: hi va haver una època que fins i tot li van oferir convertir-se en el símbol d’allà on ell residia, i el mateix alcalde en un acte polític força interessat i reprovable va oferir-li les claus de la ciutat. Ja no podia fer més que mirar-se tot allò amb sentit de l’humor i fins i tot havia aprés a aprofitar-se’n, de tot plegat.\nEl Quim Son, a més, només treballava en allò que li venia de gust i normalment eren feines que no cobrava i de caire altruista. No necessitava treballar de la manera que qualsevol de nosaltres ho hem de fer perquè se li havia concedit una pensió vitalícia degut a la seva curiosa particularitat i també perquè enlloc se’l volia contractar: en el fons, tenien por a que un dia el fet de no dormir li provoqués, tot d’un plegat, una reacció estranya i inesperada o un accident, i això feia enrere a tothom qui es plantejava la opció de donar-li una oportunitat laboral. En aquestes condicions, doncs, el Quim Son disposava de molt de temps lliure i les butxaques plenes per a fer el que li venia de gust, però també sovint per avorrir-se. Va adquirir l’hàbit de fer-se molt amb la gent que el visitava i de fet li agradava que això passés perquè li concedia l’opció de conèixer el món des dels ulls de gent amb qui no tenia cap mena de vincle, un fet que per a ell era molt valuós. Era dels que creia que en els punts de vista diversos s’hi pot trobar el més proper al concepte de veritat.\nEra d’aquesta manera que els dies anaven passant i amb ells els mesos i els anys. I tot plegat va estar molt bé fins que un dia va rebre una estranya visita.


El món local vol decidir on invertir el superàvit | Ràdio Palafolls\nHome Política El món local vol decidir on invertir el superàvit\nMarc Ferri , gener 10, 2017\t / 645 0\nMiquel Buch, president de l’ACM. La Xarxa\nL’Associació Catalana de Municipis ha demanat una reunió amb el ministre d’Hisenda, Cristóbal Montoro, perquè els Ajuntaments decideixen com gastar els diners de superàvit i poder-ho invertir, per exemple, a serveis socials, obra pública o creació de treball. Fins ara era l’Estat qui marcava a què es podien destinar els diners.\nAl 2015, els estalvis dels ajuntaments van sumar uns mil milions d’euros nets. Ho ha explicat el president de l’Associació, Miquel Buch, i també alcalde de Premià de Mar.\nUn decret aprovat pel govern espanyol el 2014 establia a què s’havia de dedicar el romanent dels consistoris. Al sanejament i recollida d’aigua, enllumenat, indústria o comerç, entre d’altres. L’associació vol canviar-ho i poder invertir la meitat en serveis socials i a actuacions concretes de cada municipi.\nDurant aquest any, l’associació també prepara viatges internacionals per conèixer l’experiència municipal en altres països. La gira començarà el febrer a Dinamarca, però també se’n preveuen a Israel, França, Holanda i Itàlia.\nBuch calcula que de cara al 2017 l’estalvi ha sigut encara més alt tot i que encara no hi ha els números tancats. L’ACM també reclamarà la derogació de la reforma estatal de la llei d’Administracions Locals, una llei que, tot i que té l’objectiu d’un estalvi econòmic també suposa centralitzar serveis i l’eliminació de competències. Una normativa que a més entra en conflicte amb la llei catalana.\nEl PP del Maresme buscarà nou líder a PLF


26J: prostitució i programes electorals • Apricots®\nFalten pocs dies per les eleccions nacionas, el que significa que per fi a la tele acabaran de retransmetre aquests abrumadors debats polítics i tots nosaltres, feliços i contents, tornarem a mirar qualsevol altra basura que ens proporcioni la caixa tonta.\nA l’espera de que les eleccions acabin, hem volgut esbrinar quina és la posició dels 4 partits majoritaris respecte a la prostitució. Ens hem llegit tots els programes polítics i hem contactat amb els 4 partits. Només Ciudadanos ha respòs.\nEl PP i el PSOE es donen la maneta posicionant-se en contra de la regulació de la prostitució.\nPer una banda, el Partit Popular al seu programa electoral actual, no fa ninguna menció específica a les mesures que vol aplicar al sector del sexe de pagament. Podem dir que han mantingut el mateix comportament de sempre, o sigui el de no fer res. Almenys a nivell de inmovilisme son coherents. La única frase que apareix sobre el tema és:\n“Intensificaremos las medidas de control y vigilancia policial en los entornos escolares a fin de prevenir la proliferación de actividades ilícitas, como el tráfico de drogas y el ejercicio de la prostitución, garantizando de este modo las condiciones adecuadas para el normal desarrollo de los menores.”\nEn una entrevista de desembre de 2016, Marta Gonzáles, diputada del PP, va declarar que el seu partit no ha posat en marxa mesures per abolir aquesta activitat perquè “la societat espanyola no està madura per això. A Suècia van tardar uns 20 anys”. I quan li van preguntar “No creu, llavors, el PP, que aquestes dones que exerceixen voluntàriament haurien de tenir drets laborals?”, va contestar amb un contundent “No”.\nRecordem que ja van prendre suficients mesures (per no dir fora de lloc i sense sentit algun) amb la notòria Llei Mordaça, que en dos dels seus articles, el 36.11 i el 37.5, contempla la sanció a les persones en situació de prostitució. Segons aquesta normativa, les dones explotades poden enfrontar-se a sancions de fins a 600 euros. Hetaira, el colectiu que treballa per al defensa dels drets de les prostitutes, expressa així la seva opinió sobre la citada llei “Criminalitza el treball de les prostitutes, deixant-les encara més desprotegides i empitjorant les seves condicions de treball, ja de per si difícils. El vertader objectiu de la seva aplicació és expulsar a les dones del carrer sense oferir negociació ni alternativa”.\nPer altra banda, el PSOE considera la prostitució “una manifestación de la violencia de género y es una prioridad trabajar en la erradicación de una de las más crueles y esperemos últimas formas de esclavitud”. No és casualitat que al seu programa electoral hi hagi insertat el tema de la prostitució a l’apartat “Violència de Gènere”, declarant voler:\nAprovar mesures que desenvolupin polítiques encaminades a l’abolició de la prostitució.\nReintroduïr al Codi Penal la figura de la terceria locativa (el que alquila les habitacions) als termes del Conveni de les Nacions Unides, el que permetrà desmantellar la indústria del sexe.\nIntroduïr la figura de penalització de tot tipus de proxenetisme lucratiu, amb o sense el consentiment de la persona prostituida.\nSancionar la demanda i compra de prostitució.\nA més, al suplement dominical del seu programa “Las mujeres protagonistas del cambio” afegeix “Nuestro proyecto también incluye implementar en nuestra legislación medidas que sigan el modelo sueco de erradicación de la prostitución según la ley aprobada en el país nórdico en 1999”.\nRegulacionistes (depenent del moment)\nCiudadanos i Podemos estan en aquest bàndol. El primer, Ciudadanos, al seu programa actual no diu ni mú sobre prostitució. Sembla que les paraules d’Albert Rivera, president del partit, se les va emportar el vent: a l’abril de 2015 declarava “Des del primer moment al Parlament hem defès que era millor regular la prostitució, el que és delicte i està prohibit i el que és voluntari, com tributa i com es regula. És un tema que s’ha d’abordar i necessita debat i consens”, però a l’hora d’incluir-lo al programa electoral, ja sigui al del desembre o al de junt, se’ls ha oblidat.\nI com no ens quedava molt clar, vam decidir contactar amb ells. La nostra pregunta fou clara i directa: “Podeu aclararnos la posició de Ciudadanos respecte al sector del sexe de pagament?”. La seva resposta també fou clara, o algo per l’estil:\n"C's considera necesario abordar una solución para la prostitución en España. No podemos seguir mirando hacia otro lado mientras dejamos abandonadas a tantas mujeres en un limbo legal, ni dejar que las mafias de trata de personas sigan operando bajo el amparo que les confiere la alegalidad. Hace un año nosotros quisimos poner sobre la mesa este debate y sobre la necesidad de imponer claridad jurídica [...]” i blablabla.\nPer últim, Podemos, que encara no tenen les idees molt clares, sembla. Al desembre de 2015, el Jesús Gil, responsable de premsa i membre del Consell Ciutadà del partit, assegurava: "Estamos contactando con distintas organizaciones para que nos ayuden a crear una postura. Hay que informarse antes y escuchar a los distintos sectores afectados".\nI com encara no saben bé com abordar el tema de la prostitució, al seu programa electoral actual no hi ha cap punt dedicat a això.\nPotser els ajudi a prendre una postura Izquierda Unida, que es presenta amb ells a les eleccions. El seu líder, Alberto Garzón, ha declarat que “La prostitució és el grau més extrem de violència de gènere”, és a dir, els de IU no són abolicionistes, són el següent. Què opinarà d’això el número 2 de Podemos, Iñigo Errejón? En una recent entrevista va afirmar: “La prostitución se aborda indirectamente, no legalizando o prohibiendo, sino garantizando que las mujeres no son discriminadas laboralmente y tienen independencia económica, en igualdad que cualquier hombre. En definitiva, ponemos el acento en la independencia económica para no ejercer como última salida a una situación de pobreza, y en los derechos para que quien quiera ejercer libremente, lo haga con dignidad y sin que nadie gobierne sobre su cuerpo sino ella.”\nFins avui, a Espanya la prostitució es troba en situació d’alegalitat, és a dir, no és delicte, sempre i quan no es practiqui a prop de llocs destinats a menors, com col·legis o parcs, o en zones de trànsit públic on pot suposar un risc per la seguritat vial. La paradoxa és que, encara que no suposi un delicte, qui exerceix la prostitució no té reconeguts els seus drets. Per sort podem confiar en la honestitat i transparència dels polítics espanyols, reconeguda i aclamada arreu. Però, sobretot, per les seves putes mares.


Els alumnes de Guardiola ja exerceixen de mestres (Toni Padilla)\nDomènec Torrent aterra al Flamengo la mateixa setmana que Arteta guanya el primer títol amb l’Arsenal\n5 min. Barcelona 03/08/2020 22:49\n987x555 Domènec Torrent, nou entrenador del Flamengo\nDomènec Torrent, nou entrenador del Flamengo\nDesprés de jugar a l’Olot i al Guíxols, Domènec Torrent (Santa Coloma de Farners, 1962) entrenava el Palafrugell, on un dels jugadors li va cridar l’atenció. Era Carles Planchart. Un cop l’arbucienc va penjar les botes, va formar tàndem amb Torrent a les banquetes de clubs com el Palafrugell, el Palamós o el Girona. Fins que els va arribar l’oportunitat de fitxar pel Barça, on Pep Guardiola els va enrolar al seu cos tècnic per iniciar l’aventura com a tècnic del filial blaugrana a Tercera Divisió. Era l’any 2007 i en el primer partit, al camp del Premià, no van passar de l’empat sense gols. “Vaig aprendre molt a Tercera. I tenir el Dome al meu costat va ser clau, perquè ell coneixia cada camp, cada rival”, explicaria Guardiola. Tretze anys després, Domènec Torrent ha aterrat a Rio de Janeiro per dirigir un dels clubs més grans del món, el Flamengo, el club amb més aficionats del Brasil, l’equip de Zico, Romário i Junior. L’equip que juga a Maracanà.\nDurant més d’una dècada Torrent ha guanyat títols amb el Barça, el Bayern i el Manchester City com a ajudant de Guardiola, que continua confiant cegament en Planchart com a analista dels rivals. El d’Arbúcies, juntament amb el preparador físic Lorenzo Buenaventura, és dels últims supervivents del cos tècnic de Guardiola, que hi ha fet pocs canvis al llarg de la seva carrera. Però els homes que ha triat per tenir al costat, per escoltar-los i aprendre’n, han fet carrera. “Haig d’agrair a Guardiola tot el que ha fet per mi, si he arribat aquí és gràcies a ell”, deia aquest cap de setmana Mikel Arteta després de guanyar el seu primer títol com a entrenador, la Copa anglesa amb l’Arsenal. A les semifinals havia eliminat precisament el Manchester City, on treballava fins pocs mesos abans. “Està creant una cosa especial a l’Arsenal”, va dir Guardiola. La mateixa setmana Torrent aterra al Flamengo i Arteta aixeca el torneig més antic del món.\nMunic, Manchester, Nova York i ara, Rio de Janeiro\nPerò el primer segon entrenador de Guardiola va ser Tito Vilanova, que va fer-se càrrec de la banqueta del Barça quan l’entrenador de Santpedor va decidir deixar-ho el 2012 després de guanyar 14 títols en tot just quatre anys. Vilanova va poder guanyar la Lliga, però una malaltia se’l va endur poc després, tallant una carrera que semblava destinada a l’èxit. Sense Vilanova, va ser Torrent, que fins llavors era analista, qui va passar a ser el segon entrenador de Guardiola quan aquest va arribar al Bayern després d’un any sabàtic. “El Pep ens va demanar de treballar amb ell i no va ser fins passada mitja hora de conversa parlant de les seves idees que ens va preguntar per què no li havíem demanat de quin club es tractava. Ja en teníem prou amb tenir la confiança de formar equip amb ell”, explicava a l’ARA fa uns anys Planchart. I de Baviera a Manchester, on Torrent va ser el segon entrenador fins al 2018, quan va decidir recuperar la seva carrera com a primer entrenador. No ho feia des d’una aventura al Girona l’any 2006. Després de guanyar la lliga anglesa arribant als 100 punts, “començava a pensar que calien nous reptes i havia rebut ofertes”. “Va ser llavors quan Patrick Vieira va deixar de ser l’entrenador del New York City, club que pertany al mateix grup, i va obrir-se la porta”, explicava Torrent a l’ARA. Després de 10 anys plegats, separaven camins, tot i que Guardiola el va anar a veure en acció a Nova York amb un City al qual va fer campió de conferència, amb el rècord de punts de l’equip a la fase regular. Però als quarts de final dels play-off va caure contra el FC Toronto i Torrent va decidir donar per acabada aquella aventura i es va desvincular contractualment del grup del Manchester City. Van ser mesos en què va arribar a negociar amb el Girona, però finalment ha acceptat el repte del Flamengo, on s’emporta dos catalans més, Jordi Guerrero, que era l’ajudant de Pablo Machín al Girona, i Jordi Gris.\nUn cop Torrent va marxar del City el 2018, Mikel Arteta va passar a ser el segon entrenador de Guardiola. Els dos s’havien conegut a La Masia i havien mantingut el contacte. Guardiola el va reclutar per reforçar el seu cos tècnic un cop Arteta es va retirar a l’Arsenal el 2016, primer com a analista i després, el 2018, com a segon entrenador. Però el 2019 Arteta va rebre una oferta que no podia rebutjar: entrenar el club on havia jugat cinc anys, l’Arsenal, on ja ha imposat el seu estil de joc ofensiu amb èxit.\nGuardiola, doncs, s’ha quedat amb un cos tècnic format pel veterà anglès Brian Kidd, de 71 anys, per Rodo Borrell, que porta molt anys a Anglaterra, i també per Juanma Lillo, de 54 anys, un tècnic que Guardiola sempre ha definit com un dels seus mestres, i al qual ha fet venir de la Xina, on estava entrenant. Guardiola, doncs, s’ha quedat sense alumnes. Ja han volat del niu i triomfen.


22 Juny 2014 – No cal que en facis gaire cas\nSom com som per mèrits propis, però també per herència. I és que la genètica s’entesta a omplir de sentit aquella dita tan nostra que afirma que els plats s’assemblen a les olles. I és ben cert. I potser també per això enyorem tant aquells que ja no hi són, però que ens han acompanyat durant anys i panys, que han estat a la vora mentre ens anàvem fent grans i als que, d’alguna manera, els devem bona part de la nostra manera de ser.\nÉs dura l’absència d’aquells que estimem, però el temps, i potser aquesta petita part d’ells que portem a dins, van endolcint el record i l’enyor. Aleshores atresorem records amables i, per damunt de tot, prenem consciència de la pròpia identitat, i sentim l’orgull de formar part d’alguna cosa que ens va precedir i que, amb una mica de sort, ens perviurà.\nPotser aquest és el sentit últim de les absències, o el significat de la immortalitat, fins i tot. I és que alguna part d’aquells que ens han donat la vida segueix vivint en nosaltres i continuarà en els nostres descendents. Els records són capriciosos i se’ns enganxen com espurnes de memòria. I sort en tenim, per pair millor cada absència.\nPosted by joanjo at 5:59


Xina Mobiliari escolar, proveïdors, fabricants, personalitzats, fàbrica, millor preu, Henan Vimasun Industry Co, Ltd.\nCasa > Productes > Mobiliari escolar\nVMSworks sap l'important que és tenir prestatgeries de biblioteca que s'adaptin a les vostres necessitats canviants de la biblioteca. VMSworks ofereix marques d'alta qualitat, mobiliari d'oficina i mobiliari escolar a molts països. També tenim un Departament d'Ofertes que us ajudarà amb la vostra cotització de gran volum.\nMarc de llit doble de ferro de mida completa\nAmb la combinació de la nostra sòlida infraestructura i l'habilitat del nostre personal qualificat, ens dediquem a la fabricació i subministrament de lliteres metàl·liques. Aquest llit s'utilitza en albergs i hostals. Els dos costats del...\nMarcos metàl.lics de llit sencera de metall de ferro complet\nFull Metal Bunk Bed és elegant i funcional i el converteix en un complement perfecte per a qualsevol habitació. Es tracta d'un disseny contemporani i una construcció de marcs d'acer durador ideals per a qualsevol entorn modern. Dissenyat amb...\nTaulell i cadires de marcs d'acer VMSworks amb caputxa laminada d'alta pressió amb una ranura de llapis. El marc d'acer de recobriment de pols durador presenta potes ajustables d'altura per elevar-la per 3 polzades, en increments d'una polzada....\nTaules i cadires d'habitacions de doble escola primària\nNavegueu per la nostra selecció per trobar l'escriptori adequat per als vostres professors i els seus estudiants, ja siguin preescolars, estudiants de postgrau o d'algun lloc intermedi. VMSworks porta una àmplia selecció de taules i cadires escolars que...\nTaules i cadires escolars de nens solts per a la venda\nL'elecció dels escriptoris adequats per als vostres estudiants i professors és una decisió important. Com a mínim, el taulell que seleccioneu ha de tenir una superfície de treball llisa, un lloc per guardar les pertinences i un marc que es construeix per...\nBiblioteca Escolar Taules i cadires de lectura\nCreeu un espai de treball flexible i convenient amb la taula de computadors mòbils pesants de VMSworks amb opció d'alimentació i USB. La resistent construcció d'acer resisteix l'ús intens i el panell de modèstia incorporat amb safata gestiona cables i...\nCarretons de transport de llibres de llibres de llibres mòbils\nTrieu entre la selecció més gran de carrets de llibres de biblioteca, carretons d'utilitat i llibretes d'acer i plàstic per visualitzar i transportar els vostres llibres i suports. Presentació de NOVETATS de llibres de colors de disseny per coordinar amb...\nL'edifici de l'oficina de VMSworks també ofereix Mobiliari de Biblioteques Escolars per a biblioteques escolars des del nivell elemental fins a la universitat. Consulteu la nostra increïble selecció avui i descobreix ofertes fantàstiques sobre mobiliari...\nBiblioteca de metalls de doble cara Llibreria de mobles Llibreria\nLlegir, aprendre i créixer amb Mobles de Biblioteca de VMSworks School Furniture. Estem orgullosos de presentar les millors marques de noms a Library Furniture als preus més baixos en línia. Navegueu a les seccions a continuació i...\nBiblioteca de l'Escola de Protecció de Fusta Mobles 6 prestatges prestatgeries prestatgeries\nEls mobles d'oficina de VMSworks es complau a proporcionar mobles assequibles d'oficina i mobiliari escolar per a escoles i equipaments educatius de tot tipus. Creant un ambient atractiu que faciliti l'aprenentatge on els estudiants i professors poden...\nFull Shelves Llibre de llibres de mobles d'escola completa\nVMSworks sap l'important que és tenir prestatgeries de biblioteca que s'adaptin a les vostres necessitats canviants de la biblioteca. VMSworks ofereix marques de màxima qualitat, mobiliari d'oficina i mobiliari escolar a molts països. ...


Taller d’Introducció al Col.lodió Humit | Hangar\nTaller d’Introducció al Col.lodió Humit\nTaller intensiu a càrrec del col.lectiu Dinoudinou, cap de setmana del 8 a l’11 de novembre de 2013.\nEl col.lodió humit, tècnica fotogràfica introduïda al 1851 per Fredrerick Scoot Archer, és segurament un del processos fotogràfics més emblemàtics de la fotografia del s. XIX. Si el daguerrotip va aconseguir crear imatges directes d’una precissió exquisita i el calotip va introduïr el procés negatiu-positiu (amb la conseqüent facilitat de reproducció), podríem afirmar que el col·lodió humit va ser capaç de unir les dues coses i a més a més d’una manera molt més senzilla. El seu èxit fou instantani.\nEl Col·lectiu Dinoudinou neix al novembre de 2011 i ho fa precisament a partir d’un curs de col·lodió humit impartit per l’Atelier Retaguardia. Després de més de dos anys treballant i investigant en aquest sentit, estem encara més convençuts (si això és posible) que el col·lodió humit és un terreny molt fèrtil per a la creació fotogràfica contemporània.\nI és amb aquest esperit i amb el compromís de transmetre uns coneixements que abans se’ns van oferir a nosaltres, que ens hem plantejat aquest taller d’Introducció al Col·lodió Humit.\n-Donar als alumnes els coneixements i les eines bàsiques perquè puguin posar en marxa el procés.\n– Situar breument el context històric de l’aparició del col·lodió i algunes de les seves implicacions dins de la Fotografia, revisant alguns dels creadors més interessants de l’època junt amb artistes que hi treballen actualment.\n– Descobrir les possibilitats creatives de la tècnica a través de la práctica de la tècnica del col.lodió humit, en concret el retrat.\n– Experimentar una altra manera de fer fotografia: la creació d’una imatge a partir del treball en equip que demana aquest tipus de tècnica.\n– Presentació de la tècnica del Col·lodió Humit. Breu introducció històrica.\n– El col·lodió humit per l’obtenció de negatius. “Ambrotips” i “ferrotips”: les variants del procés per l’obtenció de positius directes. Pros i contres del procés.\n– Mostra d’alguns treballs històrics i contemporanis. Mostra directa de fotografies en col·lodió realitzades pel col·lectiu.\n-Descripció del procés de treball: preparació, sensibilització, exposició, revelat, fixat, rentat i envernissat de les plaques.\n-Química del procés. Fòrmules dels banys, materials i accessoris. Normes de seguretat.\n– Demostració del procés per part del col.lectiu.\n– Realització de ferrotips (plaques d’alumini) i ambrotips (plaques de vidre) per part dels alumnes.\n– Valoració de resultats obtinguts i envernissat de ferrotips. Resolució de problemàtiques.\n– Conclusions, dubtes i informacions d’interès (subministres de materials…)\nSi teniu dubtes en quant a continguts del curs escriviu a: galopbcn@gmail.com\n-Divendres 8/11, de 19h a 22h\nPresentació del curs, del col.lectiu i dels participants. Mostra de treballs en col·lodió humit realitzats pel col.lectiu. Visionat de treballs d’altres artistes.\n– Dissabte 9/11, de 10h a 14h\nDemostració pràctica del procés per part del col·lectiu. Primera sessió de retrat amb ferrotips (plaques d’alumini) per part dels alumnes.\n– Dissabte 9/11, de 16h a 19h\nReflexió sobre el treball realitzat. Sessió teòrico-pràctica de preparació de químics i descripció de materials auxiliars.\n– Diumenge 10/11 , de 10h a 14h\nSegona sessió de retrat per part dels alumnes, amb ambrotips (plaques de vidre).\n– Diumenge 10/11 , de 16h a 19h\nEnvernissat de les plaques. Visionat dels treballs realitzats, solució de problemes i conclusions.\nNombre de participants: màxim de 12 alumnes\nMatrícula: 200€ (inclou els materials, els alumnes s’enduran els seus treballs així com un manual amb les fòrmules i detalls del procés).\nPer inscriure’t omple el formulari (si no pots veure el formulari prova amb el navegador Firefox):\nCategories: News, Workshops artist2artist\t| Etiquetes: 2013, Clara Piazuelo, col.lodió humit, fotografía, novembre2013, Tallers, Workshops artist2artist


Lluís Soler i Turu: Dijous 27, ple ordinari: Llum i taquígrafs als abocaments de runa a Viladecavalls (3)\nDijous 27, ple ordinari: Llum i taquígrafs als abocaments de runa a Viladecavalls (3)\nContinuo la sèrie de notes sobre abocaments de runa amb una tercera zona que no figura a l'informe emès per l'àrea tècnica municipal d'urbanisme, en resposta a la demanda d'Esquerra d'una relació de tots els permisos, projectes i llicencies,concedits i/o en tramitació, referents a abocaments de terres al terme municipal de Viladecavalls:\n3. Zona Carrer de la Riba\nSeguidament us penjo diverses fotografies dels abocaments realitzats, on es pot observar la presencia de runa, ciment i materials residuals de composició diversa, barrejats amb la terra abocada:\nLes imatges parlen per elles mateixes. No cal que digui res més.\nPublicat per Lluís Soler i Turu a les 21:21\nSe sap qui es el responsable d'aquest abocament?\nBrigada? empreses diverses? ...\n26 de novembre, 2008 07:25\nDes d'Esquerra tenim dievrsos testimonis oculars que apunten cap a una determinada empresa. Es tracta d'una empresa que està construint uns blocs de pisos al carrer Orenetes, i una nau industrial al polígon industrial Can Mitjans.\nDe fet, és la mateixa empresa que guanya tots els concursos de Viladecavalls Multigestió... curiós, oi?\nCal que digui el nom de l'empresa? Em sembla que és evident...\n26 de novembre, 2008 13:43\nAquesta empresa... de quí es? té relació directa amb algú de l'equip de govern?\ndisculpeu per la meva ignorància!\n26 de novembre, 2008 19:45\nDes d'Esquerra tenim indicis d'una presumpta realció entre un càrrec de confiança de l'equip de govern i l'empresa en qüestió. Espero que comprenguis que no pugui ser més explícit.\n27 de novembre, 2008 11:35\nHola Lluís, per primera vegada he vist el teu blog, esta força currat!\nEntenc la teva postura al no dir explicitament qui, però jo ho dire:\n"Toni Florido" (fill del constructor i persona molt influent a CIU), es Cap d'area d'urbanisme, medi ambient, ... etc.\nEn definitiva, jo diria que aquesta persona treballa a l'ajuntament basicament per dur a terme les obres grans i intentar donar-li al seu entorn (comissions, etc...)\nPoc si le veu als carrers del poble.\n29 de novembre, 2008 07:23


Globalment, les dones cobren un 68% menys de mitjana que els homes per fer una feina d'igual valor (World Economic Forum, 2021). Per bé que en les últimes dècades hi ha hagut una gran millora, si la tendència es manté, a 2021 es calcula que caldran 136 anys per igualar la retribució entre gèneres. L'any 2020 s'estimava que se'n trigarien 268.\nLa desigualtat salarial la trobem en la gran majoria de professions arreu del món. També a l'estat espanyol, on els homes cobren un 21,4% més que les dones (INE, 2018). Aquesta situació és descrita per les Nacions Unides com a "altament perillosa", ja que pot impedir que les dones assoleixin independència econòmica i seguretat.\nLes dones cobren un 68% menys que els homes de mitjana per fer una feina d'igual valor, segons el World Economic Forum\nDavant d'aquesta situació –i amb l'objectiu de corregir aquesta tendència en les empreses espanyoles–, el 15 d'abril del 2021 la ministra de Treball i Economia Social, Yolanda Díaz, i la ministra d'Igualtat, Irene Montero, van presentar la "Herramienta Española de Igualdad Retributiva IR". Es tracta d'un instrument d'ús senzill i gratuït que permet elaborar un registre retributiu amb la intenció de diagnosticar diferències salarials significatives entre homes i dones per feines d'igual valor en les empreses espanyoles.\nLes empreses que superin el 25% de desigualtat retributiva hauran de justificar que no es tracta de discriminació per gènere\nLa "Herramienta Española de Igualdad Retributiva IR", permet detectar desigualtats en la mitjana de les retribucions. Així, les empreses que superin el 25% de desigualtat han de justificar que el motiu de la diferència és objectiu i que no es tracta de discriminació de gènere. Un altre punt clau de l'eina és que possibilita que els treballadors i treballadores puguin accedir al registre retributiu i denunciar possibles discriminacions.\nRendiment. Son molts els estudis que demostren que les empreses que tenen més dones directives son més rendibles. És el cas de l'estudi de Peterson Institute for International Economics (2016), en què s'analitzen 21.980 empreses i es demostra que les que compten amb un 30% de dones directives s'afegeixen un 6% de benefici net a l'any. En l'estudi exploratori de la UPF-BSM (2020), es conclou que les persones que treballen sota el lideratge de dones en PIMES catalanes estan més satisfetes que les que ho fan en companyies liderades per homes.\nRetenció de talent. Per a les empreses, tenir un salari igualitari entre gèneres és una manera de comunicar que tots els empleats i empleades es valoren de la mateixa manera. Per això, apostar per la transparència retributiva i tancar la bretxa salarial és crucial per retenir talent i evitar malgastar diners en rotacions de personal evitables.\nReputació. Aconseguir una marca ben reconeguda i bona reputació son elements essencials per al futur d'una empresa. Així, permetre que hi hagi bretxa salarial a la companyia és un error de gestió que repercuteix directament en la seva reputació.\nConsulta l'estudi exploratori de la UPF-BSM sobre satisfacció laboral i perspectiva de gènere en les PIMES\nPer a les empreses, la utilització d'eines com la "Herramienta Española de Igualdad Retributiva IR" és una bona manera de diagnosticar diferències retributives entre homes i dones en feines d'igual valor en l'empresa. Altres accions que es poden emprendre son:


Exposició i 10è Ral·li Internacional d’Autobusos Clàssics Barcelona - Caldes, el 8 i 9 de juny | TMB Notícies\nExposició i 10è Ral·li Internacional d’Autobusos Clàssics Barcelona - Caldes, el 8 i 9 de juny\nTMB exhibirà nou de les seves peces més preuades: el Dodge 265, el Chausson 59, l’Aclo 410 de dos pisos, dos busos turístics, tres Pegaso i el minibús 4224, que se suma aquest any a la col·lecció de la Fundació. Una exposició repassarà els 10 anys dels autobusos híbrids a Barcelona\nUn aspecte de l'exposició d'autobusos clàssics del 2016 / Foto: Miguel Ángel Cuartero (TMB)\nEl cap de setmana del 8 i 9 de juny se celebrarà una nova exhibició de vehicles històrics i el desè Ral·li Internacional d’Autobusos Clàssics Barcelona - Caldes de Montbui, esdeveniment organitzat per TMB, la Fundació TMB, Sagalés i l’Associació per a la Recuperació i Conservació d’Autobusos (ARCA).\nUna cinquantena de vehicles històrics s’exhibiran a l’avinguda Maria Cristina (entre la plaça Espanya i l’avinguda de Rius i Taulet) dissabte vinent, 8 de juny, a la tarda, de 16 a 21.30 h, i diumenge, 9 de juny, entre les 8.30 h i les 9.30 del matí. Serà una oportunitat única per veure reunits vehicles que representen més de cent anys del transport públic a Catalunya, abans que el mateix diumenge, a les 10 hores, es posin en moviment cap a Caldes.\nEn aquesta desena edició destaca l’exposició dedicada al 10è aniversari de la primera circulació dels autobusos híbrids a Barcelona, organitzada per ACEMA en col·laboració amb la Fundació TMB. La mostra explicarà l’ús d’aquesta combinació de tracció com una transició cap a l’electrificació completa, i se'n podrà veure la cronologia, des dels primers prototips fins als 350 autobusos que formen la flota de TMB en l’actualitat.\nEntre els autobusos que participaran al ral·li hi ha algunes de les millors peces del patrimoni històric de la Fundació TMB, com ara el Dodge 265, de fabricació nord-americana, del 1936; el Chausson 59, del 1955; l’Aclo 410 de dos pisos, l'autobús MAN SD 200 sèrie 2000-2012, restaurat amb motiu del 25è aniversari del Barcelona Bus Turístic, i la jardinera MAN NL 202, un exemple original de reconversió d’un cotxe estàndard. Completen la representació el Pegaso 3036, el Pegaso 6420 i el Pegaso 5139. Enguany, com a novetat, també s’hi exposarà el minibús 4224 (Mercedes Benz - Sprinter) que ha donat servei com a Bus del Barri durant gairebé 20 anys i que es va retirar de circulació el passat mes d’abril.\nEl Dodge 265 i l'Aclo 410 de dos pisos de la Fundació TMB durant la passada edició / Foto: M. Á. Cuartero (TMB)\nExposició d'autobusos clàssics a l'avinguda Maria Cristina durant la passada edició / Foto: Miguel Ángel Cuartero (TMB)\nDescarrega l’arxiu (34.07 KB)\nNota de premsa en pdf (català)\nDescarrega l’arxiu (295.46 KB)\nDescarrega l’arxiu (198.68 KB)\nDescarrega l’arxiu (329.76 KB)\nMedia Name: rallibusos2019.pdf\nMedia Name: rallibusos2019-es.pdf\nLa nostàlgia i el record, protagonistes de l'exposició i 9è Ral·li d'Autobusos Clàssics


Projecte Lego – ESCOLA DE COPONS\nPer començar el projecte, vam apuntar a la pissarra una pluja d’idees, en van sortir moltes i molt variades. Es van fer votacions i finalment entre tots es va decidir que el nostre projecte seria Lego.\nUn cop escollit, ens vam preguntar què és el que volíem treballar de Lego, a partir d’una segona pluja d’idees. La primera idea que ens va sorgir va ser la de saber la història de lego (d’on venia, qui eren els creadors, què volia dir Lego…)\nFent recerca vam trobar molta informació i notícies així que les vam començar a organitzar. Utilitzant els suros de la classe organitzàvem tota la informació que ens anava arribant.\nDe bones a primeres vam descobrir qui era el creador i com va començar tot a partir d’una visualització d’un vídeo que ens va proposar en Joaquim.\nA partir d’una notícia, descobrim que hi han diferents parcs temàtics de Legoland repartits per el món. Decidim posar un mapamundi a classe i posar les banderes en els països per saber el lloc d’on són.\nVisualitzant un vídeo de la historia de Lego ens donem compte de que hi han coses espectaculars i decidim investigar les curiositats de Lego. Afegim aquest apartat al suro, i descobrim la torre més alta feta amb Lego, la resistència d’una peça, l’estructura més gran feta de Lego, entre altres…\nL’Aran ens va dur una notícia molt interessant sobre Lego, descobrim que hi ha la previsió de que en el 2030 les peces siguin biodegradables i reciclables.\nMentre investigavem i trobavem notícies de Lego, aspecte que en va fer plantejar obrir un nou apartat al suro, on hi poguéssim posar les notícies que anàvem trobant. Hem descobert com es fan les peces de Lego, que obriran una botiga a Barcelona únicament de Lego, qui són els actuals encarregats de dur l’empresa de Lego…\nDesprés de tant investigar ens replantegem que fem i decidim contar les peces de Lego que tenim a l’escola. Per fer-ho ens vam plantejar que les podem classificar. Ens vam fixar que ho podíem fer de diferents maneres així que vam fer pluja d’idees. Les conclusió va ser que ho podíem fer per colors, o per rodones. Finalment les vam contar per colors. Arrodonint el número en total tenim unes 2000, sense contar peces especials.\nAmb les peces de Lego vam veure que podíem mesurar les coses, així que vam buscar objectes de la classe i els vam mesurar. Ens vam començar a fer preguntes, quantes peces de 8 mòduls ocupava l’amplada de la taula? i un bolígraf? una rajola del terra?…\nQuan ja ho dominàvem les mesures, vam passar a mirar superfícies, i vam arribar a la conclusió de base per alçada (els més grans), la resta va entendre una mica que significa multiplicar. Finalment vam veure quantes peces necessitem per cobrir el terra de la classe, eren moltes, tantes com 21.546 peces.\nJa per anar acabant el projecte, des de l’escola havíem demanat un kit de Lego robòtica. Els mestres el vam provar i ens vam donar compte de que era per cicle superior ja que hs de dominar els càlculs matemàtics complexos. Així doncs ens vam plantejar de treballar la programació des de unes aplicacions, “fix de factory”, especialment perquè es de Lego i “Lightbot”. Gràcies aquestes van poder descobrir que significava programar i la dificultat que té el procés.\nFinalment la família d’en Tet ens va proposar anar a veure l’empresa de brodats de Copons que treballen amb les màquines a partir de programacions. Després d’organitzar-nos i planificar com ho fariem, hem quedat que hi anirem divendres dia 1 de Febrer.\nEntrada 2018-2019, Aula Mitjans, Nascuts/des 2009, Nascuts/des 2010, Nascuts/des 2011, Projectes